Bieber ry paparazzo-fotograaf raak | Netwerk24
27 Julie 2017 12:27
Die sanger Justin Bieber het in 'n fotograaf vasgery toe 'n klomp paparazzi ná 'n kerkgeleentheid in Beverly Hills om sy sportnutsvoertuig saamgedrom het.
Die fotograaf se been het seergekry, maar hy is nie ernstig beseer nie. Die voorval het gebeur toe Bieber probeer weggery het.
In video's van die voorval wat kort daarna op sosiale media versprei is, kan gesien hoe 'n groot, swart voertuig stadig wegtrek en die paparazzo tref. Dit wys ook dat Bieber sowat tien minute lank op die toneel gebly het totdat paramedici en die polisie opgedaag het. Hy het met die polisie gepraat voordat hy die toneel verlaat het.